ອັດຕາ ຄົນຫວ່າງງານ ຢູ່ໃນ ສຫລ ຫລຸດຕໍ່າລົງ
ລາຍງານຂອງກະຊວງ​ແຮງ​ງານ​ ສຫລ ທີ່ນຳອອກເຜີຍແຜ່ ​ໃນວັນພະຫັດນີ້​​ເວົ້າວ່າ ຊາວອາເມຣິກັນ ທີ່ໄປຂໍເງິນຫວ່າງງານ ໄດ້ຫຼຸດລົງ 11,000 ຄົນ ໃນອາທິດແລ້ວນີ້.
ຈໍານວນຊາວອາເມຣິກັນ ທີ່ໄປຈົດຊື່ຂໍການຊ່ວຍເຫລືອເງິນ ຫວ່າງງານ ໄດ້ຫລຸດລົງ 11,000 ຄົນໃນອາທິດແລ້ວນີ້ ລາຍງານຂອງກະຊວງແຮງງານທີ່ນຳອອກເຜີຍແຜ່ໃນວັນ ພະຫັດວານນີ້ເວົ້າວ່າ ມັນເຮັດໃຫ້ໂຕເລກພວກທີ່ໄປຂໍການ ຊ່ວຍເຫຼືອທັງໝົດ ຕົກເປັນ 346,000 ຄົນ ບັນດາຜູ້ຊ່ຽວຊານກ່າວວ່າ ຈໍານວນພວກໄປຂໍເງິນຫວ່າງງານເປັນການວັດແທກ ທີ່ດີ ກ່ຽວກັບຈໍານວນຂອງພວກຫວ່າງງານຢູ່ໃນເສດຖະກິດ ການມີວຽກເຮັດງານທຳຫລາຍ ຂຶ້ນ ອາດເປັນເຫດຜົນທີ່ວ່າ ການສໍາຫລວດຂອງ Boomberg ໃນແງ່ຂອງຜູ້ບໍລິໂພກ ດ້ານເສດຖະກິດ ສະແດງໃຫ້ເຫັນວ່າ ມີສະພາບດີຂື້ນ ພວກເຮົາຈະໄດ້ເຫັນອີກດ້ານນຶ່ງຂອງເສດຖະກິດ ໃນວັນສຸກມື້ນີ້ ເວລາມີການພິມເຜີຍ ແຜ່ອັດຕາຄົນຫວ່າງງານໃນເດືອນພືດສະພາຜ່ານມາ ການສໍາຫລວດຄວາມເຫັນຂອງ ພວກນັກເສດຖະສາດ ໂດຍອົງການຂ່າວຕ່າງໆ ທໍານາຍວ່າ ອັດຕາຫວ່າງງານຈະຄົງ ໂຕຢູ່ລະດັບ 7 5 ເປີເຊັນ ເຂົາເຈົ້າຍັງກ່າວວ່າ ເສດຖະກິດອາດຈະໄດ້ຮັບວຽກການ ເພີ້ມຂຶ້ນທັງໝົດ 163,000 ໜ້າວຽກ ການສໍາຫລວດບັນດາເຈົ້າໜ້າທີ່ດ້ານການເງິນຄົນສຳຄັນໆ ແລະຜູ້ຈັດການຂອງບໍລິສັດ ຕ່າງໆທົ່ວປະເທດ ປະມານ 1,100 ຄົນ ສະແດງໃຫ້ເຫັນວ່າ ເຂົາເຈົ້າພາກັນມີຄວາມ ເຫັນໄປໃນແງ່ດີຕື່ມຂຶ້ນ ແລະມີແຜນທີ່ຈະຂະຫຍາຍການປະຕິບັດງານ ອອກໄປອີກ ແຕ່ການສໍາຫລວດຂອງບັນດາສະມາຊິກສະຖາບັນ CPA ຂອງອາເມຣິກັນສະແດງໃຫ້ເຫັນວ່າ ມີບໍລິສັດເພີ້ມຂຶ້ນໃນຈຳນວນແຕ່ພຽງເລັກນ້ອຍ ທີ່ມີແຜນຈະຈ້າງພະນັກງານຕື່ມ ໃນບໍ່ຊ້ານີ້ ນັກບັນຊີ Jim Blake ກ່າວວ່າ ການເຕີບໂຕຂອງເສດຖະກິດແມ່ນເປັນ ທີ່ຍິນດີ ແຕ່ຕ້ອງໄດ້ເພີ້ມຂຶ້ນກ່ອນ ກ່ອນຈະມີການຈ້າງແຮງງານຕື່ມຂຶ້ນ